b'\n_START_ARTICLE_\nColoradia vazquezae\n_START_SECTION_\nUtseende\n_START_PARAGRAPH_\nMiddelsstore (vingespenn 60-80 millimeter), gr\xc3\xa5 p\xc3\xa5fuglspinnere. Forvingene er gr\xc3\xa5spraglete uten p\xc3\xa5fallende tegninger. Bakvingene har vanligvis et anstr\xc3\xb8k av rosa.\n_START_SECTION_\nLevevis\n_START_PARAGRAPH_\nHos denne slekten lever larvene helst p\xc3\xa5 tr\xc3\xa6r i furuslekten (Pinus), men de kan ogs\xc3\xa5 forekomme p\xc3\xa5 l\xc3\xb8vtr\xc3\xa6r. Larvene lever gjerne selskapelig, i alle fall som unge. Som andre p\xc3\xa5fuglspinnere har de voksne reduserte mundeler, og de tar ikke n\xc3\xa6ring til seg. Noen flyr om natten, andre om dagen.\n_START_SECTION_\nNesleh\xc3\xa5r\n_START_PARAGRAPH_\nLarvene, til dels ogs\xc3\xa5 de voksne sommerfuglene, er kledt med nesleh\xc3\xa5r. Disse frigj\xc3\xb8r gift om man kommer i kontakt med dem og kan utl\xc3\xb8se hudirritasjon, av og til ogs\xc3\xa5 mer alvorlige komplikasjoner. Larvene sitter gjerne i tette samlinger p\xc3\xa5 trestammer, og er noks\xc3\xa5 godt kamuflert, slik at man uaktsomt lett kan komme i kontakt med dem._NEWLINE_Tross nesleh\xc3\xa5rene har larver av Coloradia pandora blitt samlet inn til mat av paiute-stammen i USA. Larvene m\xc3\xa5 gjennom en omfattende behandling f\xc3\xb8r de kan spises.\n_START_SECTION_\nUtbredelse\n_START_PARAGRAPH_\nArten finnes i Mexico.'